- Hindi News
- National
- दैनिक भास्कर से बातचीत में बोले जैकी युवा शांत रहना सीखंे, सोचें िफर लें एक्शन
दैनिक भास्कर से बातचीत में बोले जैकी युवा शांत रहना सीखंे, सोचें िफर लें एक्शन
देश के युवा जमीन पर रहकर आसमान छूते रहें
दुआकरता हूं कि बेटा टाइगर जमीन पर रहे और आसमान छूता रहे। ऐसी ही दुआ मैं देश के हर युवा के लिए करता हूं। अभिनेता बेटे टाइगर श्राॅफ की फिल्मों में बढ़ती लोकप्रियता पर भास्कर द्वारा पूछे गए सवाल के जवाब में जैकी श्रॉफ ने यह बात कही।
जैकी श्राॅफ रविवार को यहां स्टेप बाय स्टेप स्कूल की अंबेडकर नगर में नई ब्रांच का उद्घाटन करने आए थे। बकौल जैकी, मैं टाइगर की तुलना खुद से नहीं करता हूं और कभी किसी से और से की है। इतना ही कहूंगा कि वह सबकी इज्जत करे, और जमीन पर रहते हुए आसमान छुए। जाएगा तो वह भी खाली हाथ ही। युवाओं के लिए उन्होंने कहा-युवा शांत रहना सीखें, लंबी सांस लें, सोचें फिर एक्शन लें। छोटी-छोटी बातों से खफा होने से कुछ हासिल नहीं होता। धीरे चलें, चीजें अपने आप जगह बना लेती हैं। अनुशासन सीखें, टाइगर श्राॅफ रोजाना 4 घंटे एक्सरसाइज करता है। उसे मालूम है कि उसका मुकाबला किससे होना है। पेरेंट्स घर में बच्चों को संस्कार दें। यह कहूंगा कि यूथ पहला फोटो आर्मी ऑफिसर के साथ ले, उसके बाद एक्टर्स के साथ।
बोल्ड विषयों ने बढ़ाया फिल्मों में विवाद
अभिनेताजैकी ने कहा, फिल्मों की कहानी में विवाद की मुख्य वजह है उनके सब्जेक्ट बोल्ड होना। संजय लीला भंसाली की फिल्म पर हुए विवाद पर उन्होंने कहा अगर मेरे घर के बारे में कुछ भी लिखा जा रहा है तो मेरा हक बनता है कि मुझे पता लगे कि क्या लिखा जा रहा है? ऐसा नहीं हो सकता कि किसी के बारे में कुछ भी लिख दिया जाए। खैर फिर भी सेंसर बोर्ड है, जो सही और गलत के निर्णय के लिए बैठा है। दिल की बात करो, मोहब्बत की बात करो। काल्पनिकता में मत जियो। फिल्म इंडस्ट्री में आए बदलाव पर जैकी ने कहा कि दोस्त तो आंसू का कभी रंग बदलता है और कभी हंसी बदलती है। मेरा मानना है कि बदलाव कुछ नहीं है बल्कि अच्छा हुआ है। बदलाव आया है तो सिर्फ इतना कि दुकानें बढ़ी हैं, धंधा बढ़ा है। पहले हमारे पास थिएटर नहीं हुआ करते थे आज मॉल हैं। मुझे याद है कि हमें फिल्म का 10 बजे का मॉर्निंग शो देखना पड़ता था।
फकीर मांगता नहीं है खुद ही मिल जाता है
खुदको डिग्री नहीं होने कारण शेफ की नौकरी नहीं मिलने की बात पर जैकी ने कहा कि नौकरी नहीं मिली तो चला आया, सोचा कुछ तो काम मिलेगा। ट्रेवल एजेंसी ज्वाइन की। रास्ते में किसी ने कहा मॉडलिंग कर लो, किसी ने एक्टर बनने का सुझाव दिया। बस बदलाव आया और निकल पड़ा। कभी किसी से कुछ नहीं मांगा, भीडू फकीर लोग मांगते नहीं हैं खुद ही मिल जाता है।
िफल्म अभिनेता जैकी श्राॅफ
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva